Λαρς Ρήντελ

Ο Λαρς Πέτερ Ρήντελ (γερμ. Lars Peter Riedel, γενν. 28 Ιουνίου 1967) ήταν Γερμανός αθλητής του στίβου και συγκεκριμένα δισκοβόλος, που διακρίθηκε ως «χρυσός» Ολυμπιονίκης και 5 φορές παγκόσμιος πρωταθλητής. Μέχρι σήμερα παραμένει από πλευράς μεγαλύτερης ρίψεως ο έβδομος δισκοβόλος στην παγκόσμια ιστορία, με επίδοση 71,50 μέτρα.

Ο Ρήντελ γεννήθηκε στο Τσβίκαου της Σαξονίας και έτσι ξεκίνησε την αθλητική σταδιοδρομία του στην τότε Λαοκρατική Δημοκρατία της Γερμανίας (Ανατολική Γερμανία). Το 1983 έγινε μέλος του αθλητικού συλλόγου του Καρλ-Μαρξ-Στατ (του σημερινού Κέμνιτς). Ο πρώτος του σημαντικός αγώνας υπήρξε το πρώτο στην ιστορία Παγκόσμιο Πρωτάθλημα Στίβου Νέων, που έγινε στην Αθήνα το 1986. Εκεί κατέλαβε την 4η θέση με επίδοση 58,16 μέτρα. Τέσσερα χρόνια αργότερα συμμετέσχε στο Ευρωπαϊκό Πρωτάθλημα Στίβου 1990 στο Σπλιτ, χωρίς να μπορέσει να διακριθεί. Με τη διάλυση της ΛΔΓ ο Ρήντελ σταμάτησε να προπονείται τακτικά, μέχρι που γνώρισε τον προπονητή Καρλχάιντς Στάινμετς στο Μάιντς και ξανάρχισε να ασχολείται συστηματικά με τον στίβο. Τη δεκαετία του 1990 ήταν κυρίαρχος στη γερμανική δισκοβολία και έλαβε μέρος στους Ολυμπιακούς Αγώνες της Ατλάντας, όπου κέρδισε το μόνο χρυσό ολυμπιακό του μετάλλιο. Τον Ιούλιο του 2008 ο αθλητής ανεκοίνωσε ότι δεν θα συμμετείχε στους Ολυμπιακούς Αγώνες εκείνης της χρονιάς«"Only every ten years is such a talent born" - Germany's Discus legend Lars Riedel retires» [αρχείο], IAAF, 3 Ιουλίου 2008 εξαιτίας της επιμονής προβλημάτων τραυματισμών, που σήμαναν και το τέλος της αθλητικής του σταδιοδρομίας.

Ο Ρέντελ βρίσκεται σε διάσταση με τη σύζυγό του Κέρστιν, με την οποία έχουν έναν γιο, τον Ρόμπερτ.

 Αποτελέσματα σε διεθνείς αγώνες 
 Με την ομάδα της 1991Παγκόσμιο ΠρωτάθλημαΤόκιο 1ος66,20 μέτρα1992Ολυμπιακοί ΑγώνεςΒαρκελώνη14ος59,98 μ.1993Παγκόσμιο ΠρωτάθλημαΣτουτγκάρδη 1ος67,72 μ.1994Ευρωπαϊκό Πρωτάθλημα Ελσίνκι10ος58,66 μ.1995Παγκόσμιο ΠρωτάθλημαΓκέτεμποργκ 1ος68,76 μ.1996Ολυμπιακοί ΑγώνεςΑτλάντα 1ος69,40 μ.1997Παγκόσμιο ΠρωτάθλημαΑθήνα 1ος68,54 μ.IAAF Grand Prix FinalΦουκουόκα 1ος67,98 μ.1998Ευρωπαϊκό Πρωτάθλημα Βουδαπέστη 1ος67,07 μ.1999Παγκόσμιο ΠρωτάθλημαΣεβίλλη 3ος68,09 μ.2000Ολυμπιακοί ΑγώνεςΣίδνεϊ 2ος68,50 μ.2001Παγκόσμιο ΠρωτάθλημαΈντμοντον 1ος69,72 μ.2003Παγκόσμιο ΠρωτάθλημαΠαρίσι4ος66,28 μ.2004Ολυμπιακοί ΑγώνεςΑθήνα7ος62,80 μ.2005Παγκόσμιο ΠρωτάθλημαΕλσίνκι9ος63,05 μ.2006Ευρωπαϊκό ΠρωτάθλημαΓκέτεμποργκ8ος64,11 μ.

Επιπροσθέτως, έχει αναδειχθεί 11 φορές πρωταθλητής Γερμανίας.

Παραπομπές

 Εξωτερικοί σύνδεσμοι 
 Ο Λαρς Ρήντελ στον ιστότοπο του World Athletics

Κατηγορία:Γερμανοί αθλητές του στίβου
Κατηγορία:Δισκοβόλοι
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Γερμανοί Ολυμπιονίκες
Κατηγορία:Παγκόσμιοι πρωταθλητές στίβου
Κατηγορία:Πρωταθλητές Ευρώπης στον στίβο
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 2000